Alaquàs celebra la primera Fira de la Tapa al parc de la Sequieta
05/08/2011

# Alaquàs celebra la primera Fira de la Tapa al parc de la Sequieta

*   05/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12825

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12825%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20primera%20Fira%20de%20la%20Tapa%20al%20parc%20de%20la%20Sequieta)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12825/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12825/05082011feriadelatapacartel_Form_4.jpg)](https://www.alaquas.org/ficheros/documentos/2011/2/12825/05082011feriadelatapacartel_Form_10.jpg "<a href='https://www.alaquas.org/ficheros/documentos/2011/2/12825/05082011feriadelatapacartel_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la primera Fira de la Tapa al parc de la Sequieta</a>")

Un total de 20 restauradors de la ciutat participen en aquest esdeveniment que es celebrarà els dies 2, 3 i 4 de setembre a Alaquàs. L'Associació de Comerciants d'Alaquàs (CAdA) celebrarà el diumenge 4 de setembre la primera Fira de Festes.

Alaquàs albergarà els propers dies 2, 3 i 4 de setembre la primera Fira de la Tapa, un esdeveniment gastronòmic en el que participaran un total de 20 bars i restaurants locals amb la col·laboració de l'Ajuntament d'Alaquàs, Kontem Comunicació, amb el patrocini de Cervesa Mahou. El mateix diumenge 4 de setembre, l'Associació de Comerciants d'Alaquàs (CAdA) celebrarà també la primera Fira de Festes al parc de la Sequieta.

La jornada s'iniciarà el divendres 2 de setembre a les 19 hores al parc de la Sequieta. La inauguració a les 20 hores de la vesprada serà el punt de partida de diferents activitats musicals i lúdiques previstes al recinte així com també del I Concurs de la Tapa d'Alaquàs. Al llarg dels tres dies de fira, els restauradors participants oferiran un total de 60 tapes diferents d'elaboració pròpia que podran degustar-se al llarg de tot el dia.

Les actuacions musicals tindran lloc a partir de les 20 hores cada dia. El divendres, a les 22 hores hi haurà una actuació de flamenc a càrrec d'Isabel Julve Trio. A les 23 hores tindrà lloc la New Concept Music Session a càrrec dels Dj Victor Soriano i Singer Josephine Sweet.

La fira continuarà el dissabte 3 de setembre a partir de les 11:30 hores amb ambientació musical i sorpreses. A les 20 hores tindrà lloc la Dj Session Fish&Chips DJ i a les 22 hores el concert "New Flamenco". A les 23:30 hores hi haurà concert a càrrec del grup d'Alaquàs _El Tio de la Careta_.

El diumenge 4 de setembre, en el mateix recinte, tindrà lloc també la 1a Fira de Festes de Comerç de l'Associació de Comerciants d'Alaquàs (CAdA). A les 20:30 hores hi haurà una _batukada_ i a les 21:30 hores es realitzarà el lliurament de premis a la millor tapa local. L'última actuació musical de la jornada tindrà lloc a les 22 hores a càrrec del DJ Session "Fish&Chips Dj". Al acabar aquesta actuació es posarà fi amb el tancament de les dues fires.